Masakra e Vushtrrisë

Masakra e Vushtirrisë është një vrasje masive e refugjatëve kosovarë të luftës në mes të fshatrave Studime e Epërme dhe Studime e Poshtme, pranë Vushtrrisë, gjatë Luftës së Kosovës më datën 2 dhe 3 maj 1999.

Historiku
Një kolonë me rreth 1000 refugjatë të cilët ishin duke udhëtuar përmes 100 traktorëve, të cilët po largoheshin drejt Vushtrrisë lindore. Forcat ushtarake dhe paraushtarake i ndaluan këto automjete dhe në datat 2-3 Maj u vranë rreth qindra civilë midis fshatrave Studime e Epërme dhe Studime e Poshtme, pranë Vushtrrisë. 

Një hetues pranë Tribunalit të Hagës u shpreh se rreth 120 civilë u vranë në 2 Maj nga forcat serbe si dhe u varrosën pranë një zone të konsideruar si varreza masive në lindje të Vushtrrisë. Pas luftës, grupet mjeko-ligjore të Tribunalit të Hagës zbuluan 98 kufoma në Studime. 

Çështja e Masakrës së Vushtrrisë u ngrit gjatë një procesi gjyqësor ndaj gjeneralit serb Vlastimir Gjorgjeviq.  Padia kundër Gjorgjeviçit përmban vrasjen e 105 kosovarëve gjatë masakrës pranë fshatit Studime në 2 Maj 1999. Gjorgjeviç u dënua me 27 vite në burg. 

 Shih edhe 
 Lufta e Kosovës
 Gjykata e Hagës
 Vlastimir Gjorgjeviq

 Referime 


Kategoria:Kosovë